Anjing air Sepanyol

Anjing air Sepanyol ialah satu baka anjing air dari Sepanyol. Ia digunakan secara tradisional untuk pelbagai tugas: sebagai anjing gembala untuk biri-biri atau lembu; sebagai gundog untuk mencari dan mengutip buruan di tanah rawang; dan sebagai bantuan kepada nelayan tepi pesisir di pinggir laut Cantabria. Pada abad kedua puluh satu, ia dibela terutamanya sebagai anjing pendamping.

Tiga subpopulasi baka ini dikenal pasti: marismeño ("[anjing] dari rawang") dari Rawang Guadalquivir di muara Sungai Guadalquivir; serrano ("[anjing] dari siera") dari Andalusia selatan; dan norteño ("[anjing] dari utara") dari Cantabria dan Asturias. Yang terakhir ini diiktiraf dalam undang-undang Sepanyol pada tahun 2012 sebagai baka terpisah, iaitu anjing air Cantabria.

Sejarah
Pada asalnya terdapat tiga populasi berasingan bagi anjing air Sepanyol di Sepanyol dengan fenotip dan saiz agak berlainan. Salah satu populasi ini ditemukan di Sepanyol Utara, di Asturias dan di Cantabria; anjing ini biasanya lebih kecil dan berwarna lebih cerah dan menjadi baka baharu pada 22 Mac 2011, iaitu anjing air Cantabria. Kumpulan lagi satu dapat ditemukan di rawa di Andalusia barat; jenis anjing ini mempunyai lapis bulu yang terdiri daripada tali pintal panjang dan nipis. Akhirnya, kumpulan terbesar berasal dari siera Andalusia selatan; jenis anjing ini ialah yang terbesar dan terkuat kerana ia terutamanya digunakan untuk penggembalaan.

Anjing air Sepanyol diiktiraf oleh Real Sociedad Canina de España, iaitu kelab kenel Sepanyol, pada tahun 1975; ia diterima secara muktamad oleh Persekutuan Kinologi Antarabangsa pada tahun 1999; dan diiktiraf dalam undang-undang Sepanyol oleh Dekri Diraja pada tahun 2001.

Ciri
Anjing air Sepanyol ialah anjing bersaiz sederhana, atletik, dan teguh yang sedikit lebih panjang daripada ketinggiannya. Hampir-hampir separuh lahir dengan ekor kontot semula jadi. Anjing berekor panjang biasanya melalui pemotongan ekor di Amerika Syarikat tetapi ekor tidak terpotong bukan kecacatan dalam penunjukan pengakuran sekiranya anjing berkenaan dibiakbakakan di negara tanpa pemotongan ekor.

Kepalanya patut kuat dan terangkat dengan keanggunan. Tengkoraknya rata dan bahagian atasnya selari dengan bahagian atas muncung. Hidungnya, pinggir mata, dan tapak kaki adalah sewarna dengan bahagian paling gelap bagi lapis bulu atau lebih gelap. Matanya ekspresif dan terletak agak jauh antara satu sama lain. Kedua-dua biji mata patut berwarna hazel, perang berangan, atau perang gelap, bergantung pada warna lapis bulu. Telinganya terletak pada ketinggian sederhana pada tengkorak dan berbentuk segi tiga.

Ia mempunyai lapis bulu keriting distingtif yang bertekstur wul dan mungkin membentuk pintalan apabila panjang. Lapis bulunya tidak patut dipangkas atau didandani untuk tujuan estetik. Sebaliknya, lapis bulunya patut kelihatan sepenuhnya semula jadi, seakan-akan tidak didandani langsung. Lapis bulunya sama sekali tidak patut dirapikan, tetapi dipendekkan sekurang-kurangnya sekali setahun. Anak anjing air Sepanyol sentiasa lahir dengan bulu keriting.

Ia mungkin hitam padu, kuning air, perang, atau putih; dwiwarna bilamana warna kedua ialah putih; atau berwarna-warni. Anjing triwarna seketatnya dilarang oleh piawaian (sedunia) semasa untuk baka ini sama seperti gabungan warna hitam dan sawo matang atau perang dan sawo matang.

Ia merupakan anjing bersaiz sederhana. Ukuran hampirannya ialah:
 Jantan
 Tinggi (pada paras kelasa): 
 Berat: 
 Betina
 Tinggi (pada paras kelasa): 
 Berat: 

Kesihatan
Jangka hayat baka ini dianggap kira-kira 14 tahun. Ujian kesihatan terkini telah mendedahkan isu berikut:
 Displasia pinggul
 Atrofi retina progresif (prcd-PRA)
 Hipotiroidisme
 Hipoadrenokortisisme (yang juga dikenali sebagai penyakit Addison)
 Kekurangan pankreas eksokrin
 Alahan
 Katarak
 Hipotiroidisme kongenital dengan goiter (CHG)
 Distikia
 Mata ceri
 Distrofi neuroakson

Catatan

Rujukan

Air Sepanyol, Anjing
Air Sepanyol, Anjing
Air Sepanyol, Anjing
Air Sepanyol, Anjing
Air Sepanyol, Anjing
Air Sepanyol, Anjing
Air Sepanyol, Anjing
Air Sepanyol, Anjing